paragraph_text: Altoman je s 12 000 Srba i Turaka-plačenika, prodro u lipnju 1448. prema moru i opustošio područje do Kotora, ali je dočekan od Mlečana i poražen. Pošto ni kasnije nisu ostvarene despotove pretenzije na spomenute gradove, Altoman je krajem 1450. upao s jakim snagama na prostor Skadra pustošeći i pljačkajući njegovu okolicu. Dvije godine kasnije ponovno prodire s 12 000 vojnika na područje Skadra koje pustoši, a zatim se zbog koncentracije jačih mletačkih snaga okreće prema zapadu i upada u Crnogorsko primorje. mini|345x345px|Stanje posjeda Venecije i Balše III Balšića, nad gradovima u Zeti i sjevernoj Albaniji, 1421. godine. mini|240x240px|Pokušaj osvajanja grada Bara, 1448. godine Tamo su ga 1452. dočekale snage tadašnjeg mletačkog kapetana Stefana I. Crnojevića i kotorskog kneza, te ga odlučno porazile.